Le ncwadi kudala ndizimisele ukuyifunda. Ndiqale ukuva ngayo ngoku yayisandokuphuma, ndaqala ukuyifunda emva ndive lukhulu ngayo. Into embi yinto yokuba inoba ndafunda amaphepha ambalwa, ndavela ndayiyeka. Ndiye ndabuyela kuyo kodwa kulonyaka emva kokufunda ikota yencwadi enobunzinyana ethetha ngeZimbabwe.
Umdla wam malunga neZim uye wanda emva kwalancwadi. Kulonyaka ndiyendazixelela ukuba ndayifuna ukwazi ukuba uNoviolet uthini. Andizisoli tu ngoba yenye yencwadi endingasoze ndiyilibale le. Indothusile inzalwano phakathi kobomi babantu baseZimbabwe kunye noMzantsi Afrika. Ukuqala kulwamano phakathi kwabantu babamabala ahlukileyo, ukuya kwiingoma, indlela abazali abathetha ngayo, kunye nezinye. Andiyazi ukuba kutheni bendicinga ezindawo zahluke kakhulu - bubudenge bam mhlawumbi.
Le ncwadi iyingxubevanga yezinto ezihlekisayo kunye neziphula umphefumlo. Enye yezinto endiyithandileyo ngalencwadi yindlela uNoviolet ababhale ngayo abantwana - ngabantwana boqobo! Akenzenga la mpazamo yenziwa ngabantu abafana noo-Orson Scott Card (bona babhala abantwana abafana noo-Bingwen, Andrew Wiggin, etc) ababhala abantwana abangathi ngamadoda amadala.
Ezinye iindawo zalencwadi zindikhumbuze iingxaki esisenazo eMzantsi Afrika:
Ukuba uzibona uzibuza ukuba kungabanjani xa ushiye ilizwe lakokwenu lisengxakini, usiya kwamanye amazwe, ukhangela ubomi obungcono - le yincwadi engakunceda nobomi. Iyakubonisa iingxaki ongadibana nazo endleleni yakho. Ngaphezu koko, ukuba ufuna ukuhleka nokukhala, ungayithenga lencwadi.